wannaphong/clean_thaiwikipedia huggingface dataset:
# ยูริกาโมเมะ
ยูริกาโมเมะ  หรือชื่อทางการคือ โตเกียวริงไกชิงโกตซือ สายริงไก  เป็นระบบคมนาคมโดยรถไฟฟ้าอัตโนมัติไร้คนขับ ในกรุงโตเกียว ให้บริการในเส้นทางสถานีรถไฟชิมบาชิ ผ่านเกาะโอไดบะ ไปสิ้นสุดที่สถานีโทโยซุ

โดย "ยูริกาโมเมะ" มาจากชื่อของนกนางนวลหัวดำ ในภาษาญี่ปุ่น ซึ่งเป็นสัตว์ท้องถิ่นในบริเวณอ่าวโตเกียว

 เทคโนโลยี 
รถไฟฟ้าสายยูริกาโมเมะเป็นรถไฟฟ้าอัตโนมัติเต็มรูปแบบ ควบคุมด้วยระบบคอมพิวเตอร์โดยไม่มีผู้ควบคุมบนตัวรถ บางครั้งอาจเข้าใจผิดว่าเป็นรถไฟฟ้ารางเดี่ยว แต่แท้จริงแล้วเป็นรถไฟฟ้าล้อยางที่วิ่งอยู่บนรางรถไฟยกระดับและควบคุมทิศทางโดยกำแพงด้านข้าง

สถานี
รหัสสถานีภาษาญี่ปุ่นระยะทาง (km)เชื่อมต่อที่ตั้งเสียงประกาศ  (ภาษาญี่ปุ่น)ระหว่างสถานีสะสม新橋Shimbashi 0.0 0.0 เขตมินาโตะมาซูมิ อาซาโนะ汐留Shiodome0.4 0.4ฮิโระ ชิโมโนะ竹芝Takeshiba1.2 1.6ชิอากิ ทากาฮาชิ日の出Hinode 0.62.2ยูริกะ โอจิไอ芝浦ふ頭Shibaura-futō0.93.1มาเรีย ยามาโมโตะ20px สะพานสายรุ้งお台場海浜公園Odaiba-kaihinkōen3.97.0เค็นอิจิ ซูซูมูระ台場Daiba0.87.8โทชิยูกิ โมริกาวะ東京国際クルーズターミナルTōkyō Kokusai Kurūzu Tāminaru-eki0.68.4เขตโคโตโมโตกิ ทากางิテレコムセンターTerekomu Sentā0.89.2คาโอริ มิซูฮาชิ青海Aomi1.010.2โคซูเกะ โทริอูมิ東京ビッグサイトTōkyō Biggu Saito1.111.3มิกาโกะ ทากาฮาชิ有明Ariake0.712.0มาอิ นากาฮาระ有明テニスの森Ariake-Tennis-no-mori0.712.7ชิฮิโระ ซูซูกิ市場前駅Shijō-mae0.8 13.5ทัตสึฮิซะ ซูซูกิ新豊洲Shin-toyosu0.514.0นัตสึโกะ คูวาตานิ豊洲Toyosu0.714.7โซอิจิโร โฮชิ
# ลมซ่อนรัก
ลมซ่อนรัก ประพันธ์โดย นราเกตต์ พิมพ์ครั้งแรกเมื่อเดือนมีนาคม พ.ศ. 2550 โดยสำนักพิมพ์พิมพ์คำ ต่อมาสร้างเป็นละครโทรทัศน์ทางช่อง 3 พ.ศ. 2558

 เรื่องย่อ 
ภัทริน หญิงสาวผู้อ่อนต่อโลก หลงคิดว่าเพื่อนชายมอบความรักให้ด้วยใจจริง มารู้ตัวว่าถูกเขาหลอกใช้เป็นเครื่องมือ ก็เมื่อวันต้องรับชดใช้ในสิ่งที่เขาใส่ร้ายป้ายสี วันเวลาที่ซมซานกลับบ้านเกิดที่เมืองเหนือไปพักรักษาแผลใจ ภัทรินได้รับข้อเสนอจาก ปราณนต์ คุณหมอผู้มีอุดมการณ์ ให้แต่งงานหลอกๆ กับเขาเพื่อตบตาบิดา แลกกับเงินก้อนใหญ่ให้หญิงสาวนำไปใช้หนี้ ภัทรินตกสู่วังวนของการหลอกลวงอีกครั้ง...หลอกพ่อแม่เพื่อนพ้องของทั้งสองฝ่ายว่าได้ร่วมหอลงโรงกันนั่นหนึ่งละ สองคือหลอกตัวเองว่าไม่ได้รักกัน...แต่จะทำได้ง่ายๆหรือ การหลอกลวงยังคงเกิดต่อเนื่องไม่จบสิ้น จนกว่าคนทั้งคู่จะจูงมือกันเดินไปจนสุดทางรัก...

 ตัวละคร 

 ตัวละครหลัก 
 ปราณนต์ หรือ ณนต์ : คุณหมอผู้มีอุดมการณ์ ปากร้ายแต่ใจดี
 ภัทริน หรือ ภัท : หญิงสาวผู้อ่อนต่อโลก 
 ปราณ : พี่ชายฝาแฝดของปราณนต์

 ตัวละครอื่นๆ 
 อัณณา หรือ อัณณ์ : เพื่อนสนิทของปราณนต์และปราณ
 ธนาฒน์ : แฟนเก่าของภัทริน
 พสุวัฒน์ : บิดาของปราณนต์และปราณ
 ภารตี : มารดาของภัทริน

 การนำไปสร้างเป็นละครโทรทัศน์ 

 นักแสดงนำ 
 ณเดชน์ คูกิมิยะ รับบท ปราณนต์ ภานุวัฒน์ / ปราณ ปุณณเวช
 ณฐพร เตมีรักษ์ รับบท ภัทริน ภานุวัฒน์
 ธัญชนก กู๊ด รับบท อัณณา
 สุริยนต์ อรุณวัฒนกูล รับบท ธนาฒน์
 ลภัสรดา ช่วยเกื้อ รับบท ชมนาด
 เกรียงไกร อุณหะนันทน์ รับบท พสุวัฒน์
 ปวีณา ชารีฟสกุล รับบท ภารตี
 จักรกฤษณ์ อำมะรัตน์ รับบท สินธร
# กุหลาบแดง
กุหลาบแดงกุหลาบ น. จากพจนานุกรมฉบับราชบัณฑิตยสถาน พ.ศ. 2542 หรือ กุหลาบดอย  เป็นไม้ดอกประเภทกุหลาบพันปีชนิดหนึ่ง ในวงศ์กุหลาบป่า (Ericaceae)

จัดเป็นกุหลาบพันปีอีกชนิดหนึ่งที่พบได้ในประเทศไทย มีถิ่นแพร่กระจายพันธุ์ตั้งแต่จีนตอนใต้, ญี่ปุ่น และภูมิภาคอินโดจีน สำหรับในประเทศไทยพบทางภาคตะวันออกเฉียงเหนือ ตามที่โล่งบริเวณป่าดิบเขา ที่ระดับความสูง 800-1,500 เมตร จากระดับน้ำทะเล 

ลำต้นเป็นไม้พุ่ม มีความสูงตั้งแต่ 1-3 เมตร ลำต้นและกิ่ง มีขนสีน้ำตาลแดง ใบเดี่ยว เรียงเวียนสลับเป็นกลุ่มที่ปลายกิ่ง รูปรี รูปไข่ รูปไข่แกมขอบขนาน รูปไข่กลับ หรือรูปใบหอกกลับ ปลายแหลมหรือมน โคนสอบแคบ มีขนสีน้ำตาล ดอก สีแดงอมส้ม มีกลิ่นหอมอ่อน ๆ ออกเป็นช่อตามซอกใบและปลายกิ่ง กลีบเลี้ยงขนาดเล็กโคนเชื่อมกัน ปลายแยกเป็น 5 แฉก มีขนสีขาวหรือแดง กลีบดอก 5 กลีบ เชื่อมกันคล้ายรูปแตร ภายในมีจุดประสีแดงเข้ม ปลายแยกเป็นแฉกค่อนข้างกลม ผล มีทรงรูปไข่ มีขนสีน้ำตาลแดง เมื่อแก่แตกได้ เมล็ดมีจำนวนมาก ขนาดเล็ก มีปีกบาน

กุหลาบแดง นิยมปลูกเป็นไม้ประดับทั่วไปในที่สูง ให้ดอกสวยงาม โดยจะออกดอกในช่วงฤดูร้อน ระหว่างเดือนมีนาคม-พฤษภาคมกุหลาบแดง จากฐานข้อมูลพรรณไม้ องค์การสวนพฤกษศาสตร์
# คำแดง
คำแดง   เป็นไม้ชนิดหนึ่ง จำพวกกุหลาบพันปี ในวงศ์กุหลาบป่า (Ericaceae)

คำแดง เป็นหนึ่งในชนิดของกุหลาบพันปี หรือกุหลาบป่าที่พบได้ในประเทศไทย พบกระจายพันธุ์ตั้งแต่อินเดีย, เนปาล, ภูฏาน, พม่า และจีนในมณฑลยูนนานและกุ้ยโจว (สามารถแบ่งออกได้เป็นสกุลย่อยและชนิดย่อยต่าง ๆ) สำหรับในประเทศไทย นับเป็นพืชดอกที่งดงามมากที่สุดและหายากมากที่สุดชนิดหนึ่ง เพราะมีการกระจายพันธุ์ค่อนข้างจำกัดอยู่เฉพาะในเขตอากาศหนาวเย็นบนพื้นที่ชุ่มชื้น เช่น สันเขา หรือหน้าผา ในระดับความสูงประมาณ 1,600-2,500 เมตร เหนือระดับน้ำทะเล ในประเทศไทยพบได้ในป่าดิบเขาทางภาคเหนือ เช่น อุทยานแห่งชาติดอยอินทนนท์ จังหวัดเชียงใหม่ และอุทยานแห่งชาติขุนแจ จังหวัดเชียงราย เป็นต้น 

ผลิดอกในระหว่างเดือนมกราคมถึงพฤษภาคม แต่ช่วงที่ดอกบานเต็มที่คือปลายเดือนกุมภาพันธ์ คำแดงเป็นต้นไม้ขนาดเล็กถึงขนาดกลาง สูง 2-12 เมตร ไม่ผลัดใบ ลำต้นและกิ่งก้านมักคดงอเพราะอิทธิพลของแรงลม เปลือกตะปุ่มตะป่ำ ใบสีเขียวเข้มมีรูปร่างคล้ายหอก ยาว 7-14 เซนติเมตร ออกเรียงเวียนสลับเป็นกลุ่มที่ปลายกิ่ง กุหลาบพันปีมีดอกสีแดงเลือดนกเข้นข้นสะดุดตา ดอกเป็นช่อทรงกลมที่ปลายกิ่ง โดยมีใบเรียงแผ่วนต่อกันเป็นจานรองแลดูงดงามคล้ายดอกกุหลาบ แต่ละช่อมีดอกออกรวมกันตั้งแต่ 4-12 ดอก เมื่อบานมีขนาด 3-5 เซนติเมตร มีขนสั้น ๆ สีแดงปกคลุม ดอกทรงกรวยแกมรูประฆัง ปลายแยกเป็น 5-6 กลีบ กลีบค่อนข้างกลม ส่วนโคนกลีบดอกเชื่อมกันทั้งหมด และในช่วงที่ออกดอกบานนั้น น้ำหวานภายในดอกจะเป็นอาหารของนกและแมลงชนิดต่าง ๆ อีกด้วย ปฐมบท, "พินัยกรรมธรรมชาติ" .สารคดีทางไทยพีบีเอส: ศุกร์ที่ 4 มกราคม 2556

คำแดง เป็นไม้ประจำประเทศเนปาล โดยสีแดงในธงชาติเนปาล หมายถึง สีแดงของดอกคำแดงP. 509 Encyclopaedia of Political Parties By O P Ralhan

คำแดง แม้จะเป็นไม้ที่มีถิ่นกระจายพันธุ์ในพื้นที่สูงในเขตหนาว แต่ก็สามารถนำมาเพาะปลูกได้ในพื้นที่ราบ แต่ก็ปลูกเลี้ยงค่อนข้างยาก นอกจากความงดงามแล้วยังมีคุณสมบัติสามารถดูดซึมสารพิษในอากาศได้อีกด้วยกุหลาบพันปี

ชนิดย่อย
Rhododendron arboreum subsp. cinnamomeum ใบมีขนสีน้ำตาลคล้ายอบเชย]]
Rhododendron arboreum subsp. zeylanicum พบที่ศรีลังกา นับเป็นชนิดย่อยที่หายาก
Rhododendron arboreum subsp. cinnamomeum var. album ดอกสีขาวและจุดสีแดงสดคล้ายเลือดเล็ก ๆ บนพื้นผิวด้านในของกลีบดอก
Rhododendron arboreum subsp. delavayi สีแดงสด เป็นชนิดย่อยที่พบได้ในประเทศไทย
Rhododendron arboreum Sm. subsp. nilagiricum (Zenker) Tagg พบได้ในรัฐทมิฬนาฑู ประเทศอินเดียChamberlain, D. F. 1982. A revision of Rhododendron II. Subgenus Hymenanthes. Notes Roy. Bot. Gard. Edinburgh 39:331.Rhododendron arboreum Sm. subsp. nilagiricum (Zenker) Tagg
# เอนิวะ
เอนิวะ  (,) เป็นนครในกิ่งจังหวัดอิชิการิ ของจังหวัดฮกไกโด ในประเทศญี่ปุ่น ตั้งอยู่บริเวณที่ราบอิชิการิ ทางตอนเหนือของนครชิโตเซะราว 8 กิโลเมตร และทางใต้ของนครซัปโปโระ เมืองหลวงของจังหวัดฮกไกโด ราว 26 กิโลเมตร เอนิวะขึ้นชื่อในเรื่องแหล่งอารยธรรมก่อนประวัติศาสตร์ของญี่ปุ่น

 ประวัติศาสตร์ 
thumb|left|โบราณสถานคาริมบะ
เอนิวะได้เริ่มก่อตัวขึ้น ในยุคโจมง ราว ๆ 7,000 ปีก่อนคริสต์ศักราช ที่บริเวณโบราณสถานคาริมบะ  ในปัจจุบัน และปรากฏหลักฐานว่าผู้คนเริ่มอพยพเข้ามาตั้งถิ่นฐานอย่างจริงจังเมื่อ ราว 2,000 ปีก่อนศริสตศักราช มีสิ่งประดิษฐ์มากมายถูกค้นพบในพื้นที่แห่งนี้ อาทิ หวีเคลือบ, ลูกปัด, เครื่องปั้นดินเผา และ เครื่องประดับหิน นอกจากนี้ยังพบฝังศพในยุคประวัติศาสตร์ ช่วง ค.ศ. 700 - 1200 ที่บริเวณโมอิซาริโกฟุง  ซึ่งลักษณะของหลุมฝังศพเหมือนกับที่เอเบ็ตสึโกฟุงและหลุมฝังศพทางตอนเหนือของโทโฮกุ

ภายหลังตระกูลมัตสึมาเอะจัดตั้งขึ้นในฮกไกโดตอนใต้ ในปี ค.ศ. 1590 ตระกูลได้แลกเปลี่ยนค้าขายกับชาวไอนุดั้งเดิมที่อาศัยอยู่ก่อนในพื้นที่ ต่อมาในยุคเอะโดะ หนึ่งใน 13 สถานค้าขายผ่านที่ราบอิชิการิ คือ แหล่งชูมามัปปุ  (ไอนุ: Shuma-o-mappu  แหล่งค้าขายดำเนินการไปจนยุคเอโดะสิ้นสุดลง 
 ภูมิอากาศ 

 การคมนาคม 
 รถไฟ 
 25px JR ฮกไกโด 
 สายชิโตเซะ - 4 สถานี

 ทางหลวง 
 25px ทางด่วนฮกไกโด
 25px ทางด่วนโตโต
 ทางหลวงแผ่นดินหมายเลข 36
 ทางหลวงแผ่นดินหมายเลข 453

 ทางอากาศ 
 ท่าอากาศยานชินชิโตเซะ (15 กิโลเมตร)
# วงศ์กุหลาบป่า
วงศ์กุหลาบป่า  เป็นวงศ์ของไม้พุ่มหรือไม้ต้น ใช้ชื่อวงศ์ว่า Ericaceae 

ลักษณะเด่นประจำวงศ์ คือ ไม่มีใบหู ใบเป็นแบบใบเดี่ยว ติดแบบเรียงเวียนสลับ มีต่อมด้านล่าง มีเส้นใบออกจาก 2 ข้างของเส้นกลางใบแบบขนนก บางครั้งมีเส้นใบออกจากโคนใบ 3 เส้น หรือมากกว่านั้น ดอกมีลักษณะสมมาตรตามรัศมี ดอกเป็นดอกแบบสมบูรณ์เพศ กลีบดอกเป็นรูปท่อหรือรูปโถ เกสรเพศผู้มี 10 อัน อับเรณูแตกโดยมีรูเปิดที่ปลาย ก้านเกสรเพศเมียมี 1 อัน รังไข่มี 5 ช่อง เมล็ดมีจำนวนมาก

บางชนิดเป็นพืชกินซาก ใบมีเกล็ดรังแค หรือมีต่อมที่ขอบใบตอนโคน ดอกแบบดอกสมบูรณ์เพศ กลีบดอกเป็นรูปท่อหรือรูปโถ เกสรเพศผู้มี 10 อัน

เป็นพืชที่พบกระจายพันธุ์ไปทั่วโลก มีมากกว่า 4,000 ชนิด ประมาณ 126 สกุลStevens, P. F. (2001 onwards). Angiosperm Phylogeny Website. Version 9, June 2008. http://www.mobot.org/MOBOT/research/APweb/   ไม้ที่อยู่ในวงศ์นี้ เช่น แครนเบอร์รี, บลูเบอร์รี, ฮักเกิลเบอร์รี, กุหลาบป่า, กุหลาบพันปี เป็นต้น

สำหรับในประเทศไทย พบทั้งหมด 7 สกุล เช่น 

Agapetes เช่น ประทัดดอย
Craibiodendron เช่น ดาวราย
Rhododendron คือ กุหลาบพันปี พบตามยอดเขาสูงจากระดับน้ำทะเลนับพัน  ๆ เมตร ทั้งภาคเหนือ, ภาคตะวันออกเฉียงเหนือ และภาคใต้ ขยายพันธุ์ด้วยการโดยช่อละอองเกสรโดยแมลงและนกที่มากินน้ำหวาน
Gaultheria พบในป่าดิบเขาทางภาคเหนือ ให้น้ำมันเป็นสมุนไพร
Vaccinium พบได้ทั่วไป ส่วนมากพบในป่าดิบเขา ทั้งป่าเดิมและป่ารุ่น สามารถรับประทานผลและใบได้ เช่น บลูเบอร์รี
Lyonia พบในป่าดิบเขาทั้งภาคเหนือ และภาคตะวันออกเฉียงเหนือหน้า 52, ลักษณะประจำวงศ์พรรณไม้ โดย ดร.ก่องกานดา ชยามฤต. กรมอุทยานแห่งชาติ สัตว์ป่า และพรรณพืช (พ.ศ. 2548) ISBN 974-415-175-7
# รายชื่อธงในกองทัพสาธารณรัฐเวียดนาม
ตารางเบื้องล่างต่อไปนี้คือข้อมูลเกี่ยวกับธงต่างๆ ที่ใช้อยู่ในกองทัพสาธารณรัฐเวียดนามอย่างสังเขป ระหว่าง พ.ศ. 2498 - 2518 

 ธงราชการทหาร 
ภาพธงสมัยแห่งการใช้ธงลักษณะของธง border|100px  ธงราชการกองทัพ   ลักษณะอย่างเดียวกับธงชาติเวียดนามใต้ ตรงกลางธงมีตราราชการของกองทัพสาธารณรัฐเวียดนาม (สัดส่วน 28:37). border|100px  ธงชัยประจำกองทัพ  ลักษณะอย่างเดียวกับธงชาติเวียดนามใต้ มุมธงทั้งสี่ธงมีตราตรามังกร (สัดส่วน 3:4). border|100px  ธงนาวี  ลักษณะอย่างเดียวกับธงชาติเวียดนามใต้ กลางธงมีรูปสมอเรือสีดำ.

 ธงประจำกองทัพ 
ภาพธงสมัยแห่งการใช้ธงลักษณะของธง border|100px  ธงกระทรวงกลาโหมเวียดนามใต้ ธงพื้นสีแดง ตรงกลางธงมีตราราชการของกระทรวงกลาโหม border|100px  ธงประจำคณะเสนาธิการกองทัพ ธงพื้นสีแดง มุมธงทั้งสี่มีช่อโอ๊คสีทอง ตรงกลางธงมีเครื่องหมายของคณะเสนาธิการกองทัพ border|100px  ธงกองบัญชาการทหารสูงสุด  ธงพื้นสีเหลือง มุมธงทั้งสี่มีช่อโอ๊คสีทอง ตรงกลางธงมีตราราชการของกองทัพบก border|100px  ธงกองทัพบกเวียดนามใต้ ธงพื้นสีแดง มุมธงทั้งสี่มีช่อโอ๊คสีทอง ตรงกลางธงมีตราราชการของกองทัพบก border|100px  ธงกองทัพอากาศเวียดนามใต้ ธงพื้นสีฟ้า มุมธงทั้งสี่มีช่อโอ๊คสีเงิน ตรงกลางธงมีตราราชการของกองทัพอากาศ border|100px  ธงกองทัพเรือเวียดนามใต้ ธงพื้นสีน้ำเงิน มุมธงทั้งสี่มีช่อโอ๊คสีทอง ตรงกลางธงมีตราราชการของกองทัพเรือ border|100px ธงกรมตำรวจสาธารณรัฐเวียดนามĐại nhạc hội Cảm Ơn Anh kỳ 5 Đại nhạc hội Cảm Ơn Anh kỳ 6 Đại nhạc hội Cảm Ơn Anh - Người Thương Binh VNCH kỳ 6 Lễ vinh danh Quân lực Việt Nam Cộng hòa  Hội ái hữu CSQG Georgia - 2009  Hội ái hữu CSQG Georgia  Hội CSQG San Diego 2010 ธงพื้นสีเขียว ตรงกลางธงมีตราราชการของกรมตำรวจ

 วิทยาลัยทหาร 
 border|150pxโรงเรียนนายสิบทหารบกดองเด border|150pxศูนย์ฝึกสุนัขทหาร border|150pxโรงเรียนแพทย์ทหาร border|150pxโรงเรียนนายร้อยตำรวจKhóa 1 Học viện Cảnh sát Quốc gia Việt Nam Cộng hòa hội ngộ hè 2013150x150pxศูนย์ฝึกทหารเรือนาดัง150x150pxศูนย์ฝึกแห่งชาติกว่างจรุง150x150pxโรงเรียนนายร้อยทหารบก150x150pxโรงเรียนทหารราบทูดึ๊ก150x150pxสถาบันการทหารแห่งชาติ150x150pxโรงเรียนเสนาธิการทหารบก

 ธงกองกำลังรบ 
border|150pxธงเหล่าทหารยานเกราะ border|150pxธงทหารปืนใหญ่ border|150pxธงเหล่าทหารช่าง border|150pxธงเหล่าสารวัตรทหาร150x150pxธงหน่วยจู่โจม

 ธงแสดงกำลังรบระดับเหล่าทัพ 
 border|150pxเหล่าทัพที่ 1 border|150pxเหล่าทัพที่ 2 border|150px เหล่าทัพที่ 3 border|150pxเหล่าทัพที่ 4

 ธงแสดงกำลังรบระดับกองพล 
 border|130pxกองพลทหารพลร่มเวียดนามใต้ 130px|borderกองพลทหารราบที่ 2 130px|border|กองพลทหารราบที่ 3 130px|border|กองพลทหารราบที่ 7 130px|border|กองพลทหารราบที่ 9 130px|border|กองพลที่ 18 130px|border|กองพลที่ 25130x130pxกองพลนาวิกโยธินเวียดนามใต้

 ธงแสดงกำลังรบระดับกรม 
150px|border|กรมนักเรียนนายร้อย โรงเรียนนายร้อยทหารบกดาลัทborder|150pxหน่วยรบพิเศษเวียดนามใต้border|150x150pxมลฑลทหารและกองกำลังภาคประชาชน150x150pxกองกำลังรักษาความมั่นคงเขตพิเศษเมืองหลวง
# ราม ราชพงษ์
ราม ราชพงษ์ (ชื่อเล่น จุ๋ม 1 เมษายน พ.ศ. 2497 - 11 กรกฎาคม พ.ศ. 2564) เป็นนักแสดงชาวไทยและเป็นนักแสดงในสังกัดช่อง 3 จบการศึกษาจากมหาวิทยาลัยเกษตรศาสตร์

ราม ราชพงษ์มีชื่อจริงว่า ธวัช มลศรีวัฒน์ เสียชีวิตเมื่อคืนวันที่ 11 กรกฎาคม พ.ศ. 2564 ที่โรงพยาบาลสิรินธร เขตประเวศ กรุงเทพมหานคร ด้วยโรคกระเพาะ และปอดติดเชื้อ
 ผลงานด้านละครโทรทัศน์ 
 ละครโทรทัศน์ พ.ศ.  ละคร  รับบท  ช่อง  2520 คมพยาบาท   ช่อง 9 2521สาวสืบสาว  ช่อง 3 2522 ลูกทาส พระยาเดชารณภพ  ช่อง 3แม่ยอดสร้อย  ช่อง 3 2523 โบตั๋น  ช่อง 3บางระจัน  ช่อง 3 2524 พระจันทร์เดือนกันยา  ทรงยศ  ช่อง 3 2525สงครามพิศวาส  ช่อง 3พรุ่งนี้ฉันจะรักคุณ  ช่อง 3ปีกทอง  ช่อง 3 2526 พ่อปลาไหล  ช่อง 3 พิษอารมณ์     ช่อง 9 2527เพลงพรหม   ช่อง 3คุณหญิงนอกทำเนียบ  ช่อง 3 เศรษฐีลูกทุ่ง     ช่อง 9ห้องที่จัดไม่เสร็จ  ช่อง 3พฤกษาสวาท  ช่อง 3ลานภุมรา  ช่อง 3 2528 บันไดเมฆ  ช่อง 3หกพี่น้อง  ช่อง 3ไร้เสน่หา  ช่อง 3บ้านขนนก  ช่อง 3 2529กามนิต-วาสิฏฐี  ช่อง 3มายาลวง  ช่อง 3เคหาสน์ภูต  ช่อง 3มัจจุราชสีน้ำผึ้ง   ช่อง 3 มัจจุราชจำแลง   ช่อง 5แก้วราหู  ช่อง 3 2530ไฟเสน่หา   ช่อง 3สมเด็จพระนเรศวรมหาราชพันฤทธิ์เดชา  ช่อง 5 ดาวเรือง  ช่อง 3 มหาเวสสันดรชาดก   ช่อง 7 คนละขอบฟ้า     ช่อง 9 2531 วีรบุรุษนาแก    ช่อง 3 เกมกามเทพ    ช่อง 3 บุญเติมร้านเดิมเจ้าใหม่     ช่อง 9อาศรมสาง  ช่อง 3ผัวรสมะนาว  ช่อง 3 นาคี   ช่อง 3รักประกาศิต  ช่อง 3สงครามเก้าทัพ  ช่อง 3ระบำไฟ  ช่อง 3 2532ดอกฟ้าและโดมผู้จองหอง   ช่อง 3 เทพพยาบาท     ช่อง 3กฤตยา ช่อง 3  โรเบิร์ต ทองล้นเนิน     ช่อง 9 ผู้ชนะสิบทิศ   ช่อง 3 รัตติกาลยอดรัก   ช่อง 3 2533 วนาลี  ช่อง 3ใครกำหนด  ช่อง 3แม่ลาวเลือด  ช่อง 3ล่องเรือหารัก  ช่อง 3โหด เลว อ้วน  ช่อง 3 2534แก้วขนเหล็ก   ช่อง 3ปาก  ช่อง 3กำแพงบุญ  ช่อง 7 2535เขยบ้านนอก ภาค 2   ช่อง 3แฝดอลเวง  ช่อง 3ลางรัก  ช่อง 5มนุษย์  ช่อง 9สมเด็จพระสุริโยทัย  ช่อง 3 2536 นางฟ้ากับซาตาน  ช่อง 3 เงารัก   ช่อง 3 2537 ระเริงชล  ช่อง 3 2538  ปูลม   ช่อง 3 พฤกษาสวาท   ช่อง 5 ครึ่งของหัวใจ   ช่อง 3 2539นางเสือดาว  ช่อง 3 ขบวนการเก็บหมอก   ช่อง 3 เพลิงพระนาง   ช่อง 5 2540ไอ้แก่น  ช่อง 3 2541 แหม่มจ๋า  ช่อง 3 2542  มือปืน  สารวัตร ประทีป  ช่อง 3 ดาวคนละดวง   ช่อง 7ขุนช้างขุนแผน  ช่อง 3 2544 เทวดาเดินดิน  ช่อง 3 เงาใจ   ช่อง 7 2545 อิเหนา ท้าวดาหา  ช่อง 3 ผู้กองยอดรัก ยอดรักผู้กอง  ท่านแม่ทัพ  ช่อง 3 จิตสังหาร   ช่อง 7 2546 สายโลหิต  ช่อง 3 2547 มนต์รักอสูร ลุงผั๋น  ช่อง 3 รักสุดขั้ว   ช่อง 7 2548 รหัสหัวใจ   ช่อง 7 ชุลมุนวุ่นรัก   ช่อง 7ฟ้ากระจ่างดาว (รับเชิญ)  ช่อง 7ค้นรัก...สุดขอบฟ้า  ช่อง 7 2550 กรุงเทพราตรี  ช่อง 3 พระเจ้าตากสินมหาราช พระเจ้าเอกทัศน์  ช่อง 3 2551 รายากูนิง  ช่อง thaipbs 2554 เสือสั่งฟ้า   ช่อง 7 2556 คุณชายปวรรุจ  ช่อง 3 2557 ลูกสาวพ่อมด พระยาโกศลโยธารักษ์  ช่อง 3

ภาพยนตร์

2516 ภูกระดึง
2519 ชุมเสือ
2523 คลื่นเสน่หา
2523 นายอำเภอคนใหม่
2524 บอกว่าอย่ามายุ่ง
2524 ลูกสาวกำนัน
2525 นักสืบฮาร์ด
2526 ลูกสาวกำนัน ภาค 2
2526 7 พระกาฬ
2526 แม่ยอดกะล่อน
2526 หลงเสียงนาง
2527 หน่วย 123
2527 มือเหนือเมฆ
2527 เขี้ยวฉลาม
2528 กว่าจะถึงวันนั้น
2528 หกสี่เอี่ยว พยัคฆ์เหนือเมฆ
2528 หักด่านเสือ
2529 ตามฆ่า
2529 มือปราบพญาเหยี่ยว
2529 พ่อจอมยวน แม่จอมยุ่ง
2530 ชะตาฟ้า
2533 ก่อนจะสิ้นแสงตะวัน
2533 2 อันตราย
2534 มือขวาอาถรรพ์
2534 นายซีอุย แซ่อึ้ง
2546 สนิมสร้อย
# เอมิล ยอดนักสืบ
เอมิล ยอดนักสืบ  เป็นผลงานวรรณกรรมเยาวชนที่มีชื่อเสียงโด่งดังของนักเขียนชาวเยอรมัน "เอริช เคสท์เนอร์" เป็นเรื่องราวเกี่ยวกับ "เอมิล ทิชบายน์" ที่ต้องเดินทางจากเมืองนอยชสตัดท์ไปยังกรุงเบอร์ลินเพื่อเยี่ยมคุณยาย ขณะเอมิลอยู่บนบนรถไฟได้เผลอหลับและเมื่อตื่นขึ้นมาซองเงินในกระเป๋าของเขาหายไป เขามั่นใจว่าชายคนหนึ่งที่นั่งอยู่รถไฟตู้เดียวกับเขาคือ "ขโมย" ปฏิบัติการไล่ล่าหัวขโมยจึงเกิดขึ้น
# สมเด็จพระเจ้าตริภูวันแห่งเนปาล
สมเด็จพระเจ้าตริภูวนพีรพิกรมศาหเทวะ เป็นพระมหากษัตริย์เนปาล ครองราชย์ตั้งแต่ 17 พฤษภาคม 2424 จนถึง 11 ธันวาคม 2454 (ได้เสด็จลี้ภัยทางการเมืองไปประทับในประเทศอินเดียตั้งแต่ 7 พฤศจิกายน 2493 — 7 มกราคม 2494) พระราชสมภพเมื่อ 30 มิถุนายน พ.ศ. 2449 เป็นพระราชโอรสของสมเด็จพระเจ้าปฤถวีพีรพิกรมศาหเทวะ กับสมเด็จพระราชินีลักษมีทิพเยษรานี ศาหะ พระราชสมภพที่กรุงกาฐมาณฑุ ราชอาณาจักรเนปาล 

พระองค์ครองราชย์ขณะทรงมีพระชนมายุได้ 5 พรรษา ภายหลังการเสด็จสวรรคตของสมเด็จพระเจ้าปฤถวีพีรพิกรมศาหเทวะพระราชบิดาของพระองค์ และราชาภิเษกเมื่อ 20 กุมภาพันธ์ พ.ศ. 2456 ที่พระราชวังในกรุงกาฐมาณฑุ โดยมีพระราชมารดาเป็นผู้สำเร็จราชการ แต่อำนาจที่แท้จริงของสถาบันพระมหากษัตริย์ขึ้นอยู่กับตระกูลราณา ซึ่งเป็นตระกูลที่สืบทอดตำแหน่งนายกรัฐมนตรีเนปาลมาอย่างยาวนาน

เครื่องราชอิสริยาภรณ์
 เครื่องราชอิสริยาภรณ์มงกุฎดวงอาทิตย์, 2493
 เครื่องอิสริยาภรณ์กิตติคุณแห่งสาธารณรัฐอิตาลี, 2497
 เครื่องอิสริยาภรณ์เลฌียงดอเนอร์, 2497
# กุหลาบพันปี
กุหลาบพันปี  เป็นชื่อสกุลของไม้ดอกในสกุล Rhododendron ในวงศ์กุหลาบป่า (Ericaceae) มีมากกว่า 1,000 ชนิด

ศัพทมูลวิทยา
คำว่า Rhododendron มาจากภาษากรีกโบราณคำว่า ῥόδον rhódon หมายถึง "กุหลาบ" และ δένδρον déndron หมายถึง "ต้นไม้" ส่วนในภาษาไทย "กุหลาบพันปี" มาจากการที่มีลักษณะดอกคล้ายกุหลาบ (แต่มิได้เป็นไม้จำพวกกุหลาบแต่อย่างใด)  และลำต้นที่มักมีมอสส์เกาะ คล้ายกับมีอายุเป็นพันปี จึงเป็นที่มาของชื่อกุหลาบพันปี, 

ลักษณะ
เป็นไม้พุ่ม กระจายพันธุ์ในแถบทวีปเอเชีย, อเมริกาเหนือ, ยุโรป และออสเตรเลีย โดยเฉพาะในทวีปเอเชียจะพบตามภูเขาสูงตามแถบแนวเทือกเขาหิมาลัยที่อยู่จากระดับน้ำทะเลนับพันเมตร โดยพบได้จนถึงจีนตอนใต้ และเกาหลี จนถึงญี่ปุ่นปฐมบท, "พินัยกรรมธรรมชาติ". สารคดีทางไทยพีบีเอส: ศุกร์ที่ 4 มกราคม 2556

กุหลาบพันปีชนิด Rhododendron arboreum ยังเป็นไม้ดอกประจำประเทศเนปาลอีกด้วย

ชนิดที่พบในประเทศไทย
คำแดง (Rhododendron arboreum) มีลักษณะดอกสีแดง ออกดอกระหว่างเดือนมกราคมถึงพฤษภาคม แต่ช่วงที่ดอกบานเต็มที่คือปลายเดือนกุมภาพันธ์ ในประเทศไทยพบกระจายพันธุ์ที่อุทยานแห่งชาติดอยอินทนนท์, อุทยานแห่งชาติขุนแจ เป็นต้น

ดอกสามสี (Rhododendron lyi) มีลักษณะดอกสีขาวออกเป็นช่อสั้น ๆ กระจายพันธุ์ในอุทยานแห่งชาติภูหินร่องกล้า ออกดอกช่วงเดือนเมษายน

คำขาวเชียงดาว (Rhododendron ludwigianum) เป็นไม้พุ่มขึ้นอิงอาศัยกับต้นไม้ใหญ่ เป็นไม้เฉพาะถิ่นของประเทศไทย พบเฉพาะบนเขาหินปูน ที่ระดับความสูง 1,800-2,200 เมตร ของดอยเชียงดาว และดอยอินทนนท์ เท่านั้น ออกดอกช่วงเดือนมีนาคม-พฤษภาคม

กุหลาบแดงมลายู (Rhododendron malayanum) มีลักษณะดอกสีแดง เป็นไม้พุ่มขึ้นอิงอาศัยกับต้นไม้ใหญ่ มีความสูงของต้น 1-2 เมตร พบในภาคใต้ตอนล่างของประเทศไทย  บนภูเขาที่สูงจากระดับน้ำทะเลประมาณ 1,000 เมตรขึ้นไป ขึ้นตามคบไม้ในป่าดิบเขาที่ชุ่มชื้นกุหลาบแดง จากราชบัณฑิตยสถาน

กุหลาบพันปีลังกาหลวง (Rhododendron microphyton) มีลักษณะดอกสีขาวมีจุดสีแดง พบตามป่าดิบเขาทางภาคเหนือของประเทศไทย ที่ระดับความสูง 1,500 เมตรขึ้นไป ออกดอกและผลช่วงเดือนพฤศจิกายน-มกราคมจากฐานข้อมูลพรรณไม้ องค์การสวนพฤกษศาสตร์

คำขาว (Rhododendron moulmainense) มีลักษณะดอกสีขาวมีขนาดใหญ่กว่าดอกคำแดง  พบได้ตั้งแต่พื้นที่ที่มีความสูงจากระดับน้ำทะเลตั้งแต่ 1,000 เมตรขึ้นไป  เช่น ยอดเขาบนอุทยานแห่งชาติเขาหลวง

กุหลาบแดง (Rhododendron simsii) พบในภาคอีสานที่ระดับความสูง 1,000-1,600 เมตรสมุนไพรไทย: กุหลาบแดง

นมวัวดอย (Rhododendron surasianum) ช่อดอกสั้นออกตามปลายกิ่งช่อละ 3-4 ดอก กลีบดอกสีขาว หรือขาวอมชมพู เป็นไม้เฉพาะถิ่นของประเทศไทย พบที่จังหวัดเชียงใหม่ และแม่ฮ่องสอนบางบริเวณ   บนภูเขาสูงจากระดับน้ำทะเล 1,400-1,600 เมตร ขึ้นบนพื้นที่ลาดชันที่ชุ่มชื้นในป่าดิบเขานมวัวดอย จากมหาวิทยาลัยมหิดล

กุหลาบป่า (Rhododendron taliense) ดอกมีสีขาวครีมจนถึงสีเหลือง ลักษณะดอกเป็นช่ออัดแน่นแบบร่ม  ดอกย่อยมีจำนวน 10–15 ดอก ในประเทศไทยพบเฉพาะยอดเขาสูงในภาคเหนือ เช่น ดอยอินทนนท์, ดอยผ้าห่มปก, ดอยเชียงดาว, ดอยลังกาหลวง เท่านั้น

กายอม หรือ กุหลาบขาว (Rhododendron veitchianum) มีลักษณะเป็นกาฝาก อาศัยเกาะอยู่กับต้นไม้ใหญ่ ซอกหิน หรือโขดหิน ที่มีความชุ่มชื้นสูง จะพบได้ตั้งแต่พื้นที่ป่าดิบเขาที่มีความสูงจากระดับน้ำทะเลตั้งแต่ 1,000 เมตรขึ้นไป
# คำขาว
คำขาว หรือ กุหลาบพันปีป่า  เป็นไม้ประเภทกุหลาบพันปีชนิดหนึ่ง ในวงศ์กุหลาบป่า (Ericaceae)

เป็นไม้พุ่มหรือไม้ยืนต้นขนาดเล็ก มีความสูงลำต้นตั้งแต่ 2-8 เมตร ใบเป็นแบบใบเดี่ยวเรียงเวียนสลับ เป็นกลุ่มห่าง ๆ กลุ่มละ 3-6 ใบ รูปรีแกมรูปหอก กว้าง 3-6 เซนติเมตร ยาว 7-14 เซนติเมตร ปลายใบแหลม ดอกมีสีขาว ออกเป็นช่อ ตามปลายกิ่งและซอกใบ ช่อละ 3-5 ดอก ขนาดดอกบานเต็มที่ กว้างถึง 6 เซนติเมตร กลีบดอกเชื่อมติดกันรูปกรวย ปลายแยกแผ่เป็น 5 กลีบ บริเวณโคนกลีบมีประสีเหลืองอ่อนแต้มเป็นทาง เกสรเพศผู้มี 10 อัน ยาวไม่เท่ากัน โคนก้านชูอับเรณูมีขนสีขาว รังไข่รูปทรงกระบอก ผลเป็นรูปทรงกระบอก มี 5 พู ขนาด 3-4 เซนติเมตร ปลายแหลมยาว ผลแก่แตกเป็น 5 เสี่ยง เมล็ดแบน มีขนาดเล็ก มีจำนวนมาก มีปีกบางใสล้อมรอบ

คำขาว แพร่กระจายพันธุ์ตามป่าดิบเขา ที่ค่อนข้างโปร่ง สูงจากระดับน้ำทะเล 950-2,200 เมตร ออกดอกระหว่างเดือนตุลาคม-พฤษภาคม พบตั้งแต่ทางตอนใต้ของจีน, พม่า, มาเลเซีย, ภาคใต้ของไทยจนถึงอินโดนีเซีย, ลาว, เวียดนาม, กัมพูชา และฮ่องกง
thumb|left|ดอกคำขาว
คำขาว สามารถนำมาปลูกเป็นไม้ดอก ไม้ประดับได้ โดยขึ้นได้ดีในที่สูง มีความชื้นพอประมาณ และชอบแสงแดดตลอดทั้งวันไม้ดีมีประโยชน์ : 'คำขาว' กุหลาบป่าดอกงาม : โดย...นายสวีสอง, คมชัดลึกหน้าเกษตร-วิทยาศาสตร์-ไอที	 :	 ข่าวทั่วไป : ฉบับวันอังคารที่ 12 มีนาคม 2556
# พระเจ้าบรมวงศ์เธอ พระองค์เจ้าเปียก
พระเจ้าบรมวงศ์เธอ พระองค์เจ้าเปียก บ้างออกพระนามว่า พระองค์เจ้าจำรัส หรือ พระองค์เจ้าชายสมเด็จพระเจ้าบรมวงศ์เธอ กรมพระยาดำรงราชานุภาพ. ตำนานเครื่องราชอิศริยาภรณ์จุลจอมเกล้า. พระนคร : หอพระสมุดวชิรญาณ. 2467, 23 เป็นพระราชโอรสพระองค์ที่ 27 ในพระบาทสมเด็จพระนั่งเกล้าเจ้าอยู่หัว กับเจ้าจอมมารดาเหม็น

พระองค์เจ้าเปียกประสูติ เมื่อวันจันทร์ เดือน 6 ขึ้น 10 ค่ำ ปีเถาะ เอกศก จ.ศ. 1181 ตรงกับวันที่ 3 พฤษภาคม พ.ศ. 2362 สิ้นพระชนม์ในรัชกาลที่ 4 เมื่อวันจันทร์ เดือน 4 ขึ้น 4 ค่ำ ปีเถาะ สัปตศก จ.ศ. 1217 พ.ศ. 2398 พระชันษา 37 ปี พระราชทานเพลิงพระศพ ณ วัดอรุณราชวรารามราชวรมหาวิหาร วันพุธที่ 3 เมษายน พ.ศ. 2382 

พระองค์ทรงเป็นต้นราชสกุลปิยากร ทรงมีพระโอรสและพระธิดา ดังนี้

1.หม่อมเจ้านิสากร ปิยากร (สิ้นชีพิตักษัยเมื่อวันที่ 12 กรกฎาคม พ.ศ. 2453)

2.หม่อมเจ้าหญิงยุภา ปิยากร (ประสูติ พ.ศ. 2395 สิ้นชีพิตักษัยเมื่อวันที่ 28 กรกฎาคม พ.ศ. 2462 พระราชทานเพลิง ณ วัดบรมนิวาส เมื่อวันที่ 26 มีนาคม พ.ศ. 2464)

3.หม่อมเจ้าหญิงวิไลวรรณ ปิยากร 

4.หม่อมเจ้าหญิงชุบ ปิยากร (สิ้นชีพิตักษัยเมื่อวันที่ 27 มีนาคม พ.ศ. 2451 พระราชทานเพลิง ณ วัดสระเกศ เมื่อวันที่ 12 ธันวาคม พ.ศ. 2452)

พระอิสริยยศ

 หม่อมเจ้าเปียก (พ.ศ. 2362 - พ.ศ. 2367)
 พระเจ้าลูกเธอ พระองค์เจ้าเปียก (พ.ศ. 2367 - พ.ศ. 2394)
 พระเจ้าบรมวงศ์เธอ พระองค์เจ้าเปียก (หลังสิ้นพระชนม์)

พงศาวลี
# พระเจ้าบรมวงศ์เธอ พระองค์เจ้าเฉลิมวงศ์
พระเจ้าบรมวงศ์เธอ พระองค์เจ้าเฉลิมวงศ์ เป็นพระราชโอรสพระองค์ที่ 42 ในพระบาทสมเด็จพระนั่งเกล้าเจ้าอยู่หัวกับเจ้าจอมมารดาน้อยใหญ่

พระประวัติ
พระองค์เจ้าเฉลิมวงศ์ประสูติเมื่อวันศุกร์ เดือน 3 แรม 10 ค่ำ ปีระกา สัปตศก จ.ศ. 1187 ตรงกับวันที่ 3 มีนาคม พ.ศ. 2368คณะกรรมการฝ่ายประมวลเอกสารและจดหมายเหตุ กรมศิลปากร ราชสกุลวงศ์  พิมพ์ครั้งที่ 4; กรุงเทพฯ, สำนักวรรณกรรมและประวัติศาสตร์: 2554 สิ้นพระชนม์ในรัชกาลที่ 3 เมื่อเดือน 8 ปีระกา พ.ศ. 2392 พระชันษา 25 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร พ.ศ. 2393สมเด็จพระมหาสมณเจ้า กรมพระยาปวเรศวริยาลงกรณ์, จดหมายเหตุบัญชีน้ำฝน เล่ม 1, (พระนคร : ราชบัณฑิตยสภา, 2471) หน้า 18. 

พระอัฐิใส่ไว้ในโกศทองคำแปดเหลี่ยมลงยา พระบาทสมเด็จพระนั่งเกล้าเจ้าอยู่หัวทรงพระราชทานไปไว้ที่เมืองนครศรีธรรมราช เหตุที่ทรงพระราชทานไปนั้น ได้ทราบเกล้าด้วยท่านผู้ใหญ่เล่าว่า เมื่อสมเด็จพระบวรราชเจ้ามหาศักดิพลเสพทรงพระประชวรอยู่นั้น ได้ขอพระบรมราชานุญาตต่อพระบาทสมเด็จพระนั่งเกล้าเจ้าอยู่หัวให้ส่งพระอัฐิของพระองค์ไปไว้ที่เมืองนครศรีธรรมราช พระบาทสมเด็จพระนั่งเกล้าเจ้าอยู่หัวจึงทรงมีพระราชดำริว่า "พระอัฐล้นเกล้าล้นกระหม่อมกรมพระราชวังบวรฯ นั้นได้ออกไปอยู่ที่เมืองนครแล้ว พระอัฐิเสด็จเฉลิมวงศ์ควรพระราชทานให้ไปอยู่ด้วยกัน"๒-พระอัฐิ-และอัฐิบรรพชนสกุล-ณ-นคร-โกมารกุล-ณ-นคร-และจาตุรงคกุล-  มูลนิธิสกุล ณ นคร

คราวที่พระบาทสมเด็จพระจุลจอมเกล้าเจ้าอยู่หัวเสด็จเมืองนครศรีธรรมราช ระหว่างวันที่ 3-8 กรกฎาคม พ.ศ. 2448 ทรงโปรดเกล้าฯ ให้นำพระอัฐิของพระองค์เจ้าเฉลิมวงศ์ รวมทั้งพระอัฐิเจ้านายในสกุล ณ นคร อาทิสมเด็จพระบวรราชเจ้ามหาศักดิพลเสพ พระเจ้าราชวรวงศ์เธอ พระองค์เจ้าปัทมราช มาตั้งบำเพ็ญกุศล

ปัจจุบันพระอัฐิของพระองค์เจ้าเฉลิมวงศ์ ถูกเก็บไว้ที่วิหารสามจอม วัดพระมหาธาตุวรมหาวิหาร จังหวัดนครศรีธรรมราช ร่วมกับพระอัฐิและอัฐิของสกุลสมเด็จพระเจ้ากรุงธนบุรี และเจ้านายสกุล ณ นคร เช่น สมเด็จพระบวรราชเจ้ามหาศักดิพลเสพ พระเจ้าราชวรวงศ์เธอ พระองค์เจ้าปัทมราช เจ้าจอมมารดาน้อยใหญ่ เจ้าพระยาบดินทรเดชานุชิต (แย้ม ณ นคร) เป็นต้นสิ่งสำคัญในวัด พระมหาธาตุวรมหาวิหาร โดย สำนักงานนิตยสารเทียนชัย

พระบาทสมเด็จพระนั่งเกล้าเจ้าอยู่หัวได้ทรงสร้างวังเหนือป้อมมหาฤกษ์ขึ้น เพื่อพระราชทานให้แก่ พระองค์เจ้าเฉลิมวงศ์ แต่พระองค์เจ้าเฉลิมวงศ์สิ้นพระชนม์ไปเสียก่อน และไม่ปรากฏว่ามีเชื้อสายสืบราชสกุล เมื่อพระองค์เจ้าเฉลิมวงศ์สิ้นพระชนม์แล้ว พระบาทสมเด็จพระนั่งเกล้าเจ้าอยู่หัวจึงได้พระราชทานวังแห่งนี้ให้พระเจ้าบรมวงศ์เธอ กรมหมื่นภูบดีราชหฤทัย

พระอิสริยยศ

พระเจ้าลูกยาเธอ พระองค์เจ้าเฉลิมวงศ์ (พ.ศ. 2368 - พ.ศ. 2392)
พระเจ้าราชวรวงศ์เธอ พระองค์เจ้าเฉลิมวงศ์ (พระนามภายหลังการสิ้นพระชนม์ในสมัยรัชกาลที่ 4)
พระเจ้าบรมวงศ์เธอ พระองค์เจ้าเฉลิมวงศ์ (พระนามภายหลังการสิ้นพระชนม์ในสมัยรัชกาลที่ 6)

 พงศาวลี